CPM MP Controversial Statement on Hindu Women: जहां एक तरफ केरल में सुप्रीम कोर्ट के आदेश के बाद भी महिलाओं के सबरीमाला मंदिर में प्रवेश को लेकर विरोध किया जा रहा है, वहीं दूसरी ओर सूबे की सत्ताधारी पार्टी सीपीएम की महिला सांसद पीके श्रीमती ने मंदिर में जाने वाली हिंदू महिलाओं को लेकर बेहद विवादित बयान दिया है.

कन्नूर. CPM MP Controversial Statement on Hindu Women: केरल में जहां एक ओर सबरीमाला मंदिर में महिलाओं के प्रवेश को लेकर हुआ विवाद अभी थमता नजर नहीं आ रहा है, वहीं राज्य की सत्ताधारी लेफ्ट पार्टी सीपीएम की महिला सांसद पीके श्रीमती ने महिलाओं के मंदिर जाने पर विवादित बयान दिया है. उन्होंने कहा है कि हिंदू महिलाएं मंदिर में जाकर वहां के तालाब में नहाती हैं और फिर अपना भीगा शरीर परिसर में मौजूद पुरुषों को दिखाती हैं. और पुरुष इस सबका आनंद लेने के लिए मंदिर में आते हैं.

मिली जानकारी के मुताबिक, पूर्व मंत्री और कन्नूर से सांसद पीके श्रीमती ने बीते शुक्रवार सूबे के पथानामथिट्टा में महिला अधिकार संरक्षण सम्मेलन को संबोधित करते हुए कहा कि हिंदू महिलाएं मंदिर के तालाबों में डुबकी लगाकर अपने गीले शरीर को मंदिर में लेकर जाती हैं और वहां परिसर में मौजूद पुरुषों को दिखाती हैं. इसी का आनंद लेने के लिए पुरुष भी मंदिर में आते हैं. इस बयान से सांसद सम्मेलन में मौजूद युवा लड़कियों को उत्साहित करने की कोशिश कर रहीं थी.

गौरतलब है कि सीपीएम सांसद के इस बयान के बाद यह मामला तूल पकड़ गया. बता दें कि केरल की सांसद का बयान यह उस समय आया है जब सुप्रीम कोर्ट के आदेश के बाद भी सबरीमाला में 10 से 50 वर्ष की महिलाओं के प्रवेश को लेकर विरोध किया जा रहा है. बीते दिनों मंदिर के कपाट खुलने पर भी मंदिर के अंदर किसी भी महिला को प्रवेश नहीं करने दिया गया. विरोध इतना हिंसक हो गया कि पुलिस को लाठी का सहारा लेना पड़ा. वहीं राजनीतिक दलों ने भी सबरीमाला के विवाद में अपनी रोटियां सेंकनी शुरू कर दी. बीजेपी, कांग्रेस समेत सभी पार्टियां इस विरोध को लेकर एक दूसरे को जिम्मेदार बता रही हैं.

Sabrimala Temple Gate Opening: सबरीमाला मंदिर में घुसने की कोशिश करने वाली रेहाना फातिमा और मैरी स्वीटी के घर में तोड़फोड़

Sitaram Yechury compares Sabrimala Controversy to Babri Masjid demolition: सबरीमाला विवाद को लेफ्ट ने बताया बाबरी मस्जिद विध्वंस जैसा, सीताराम येचुरी बोले- बीजेपी और RSS की साजिश

और पढ़ें